stanford-oval/wikipedia huggingface dataset:
Kaarle Sverkerinpoika

| Kaarle Sverkerinpoika |
| --- | --- |
 Kaarle Sverkerinpojan sinetti. Vanhin ruotsalainen tallessa oleva kuninkaansinetti.
Ruotsin kuningas
Valtakausi:  1161 – 12. huhtikuuta 1167
Edeltäjä:  Maunu II Henrikinpoika
Seuraaja:  Knuut Eerikinpoika  Kol & Burislev (Itä-Göötanmaalla)

Syntynyt:  1130
Kuollut:  12. huhtikuuta 1167 Visingsö
Puoliso:  Kristiina Stigintytär Hvide
Lapset:  Sverker II Kaarlenpoika
Suku:  Sverker
Isä:  Sverker vanhempi
Äiti:  Ulvhild Håkanintytär
Uskonto:  roomalaiskatolinen
Kaarle Sverkerinpoika oli Ruotsin kuningas 1161–1167.
Kaarle oli Sverker Vanhemman poika, josta tuli kuningas hänen voitettuaan Eerik Pyhän murhanneen Maunu Henrikinpojan vuonna 1161. Hänen aikanaan perustettiin luostareita ja vuonna 1164 myös Uppsalan arkkihiippakunta. Eerik Pyhän poika Knuut tappoi Kaarlen Visingössä vuonna 1167.
Keskiaikaiset kronikat eivät tunne yhtään aikaisempaa ruotsalaista Kaarle-nimistä kuningasta, mutta Johannes Magnus nimesi Kaarle Sverkerinpojan vuonna 1554 ilmestyneessä kronikassaan seitsemänneksi, ja näin seitsemästä alkava numerointi on jäänyt pysymään Kaarle-nimisillä kuninkailla.
Aiheesta muualla

Kuvia tai muita tiedostoja aiheesta Kaarle Sverkerinpoika Wikimedia Commonsissa
| 0 | 1 | 2 |
| --- | --- | --- |
| Edeltäjä: Maunu Henrikinpoika | Ruotsin kuningas   | Seuraaja: Knuut Eerikinpoika |
Kainardža

Kyläläisiä huhtikuussa 1941.
Kainardža (bulg. Кайнарджа, turk. Kaynarca) on kylä Bulgarian Dobrudžassa Silistran alueella Silistran kaakkoispuolella. Sen pinta-ala on 44,871 km². Vuonna 2012 kylässä oli 668 asukasta ja asukastiheys oli 14,9 henkeä neliökilometriä kohden. Asukasmäärä supistui 1,75 % edellisestä vuodesta.
Kylässä tehtiin 24. heinäkuuta 1774 Venäjän ja Turkin kesken Kutšuk Kainardžin rauha, jossa tunnustettiin muun muassa Krimin riippumattomuus Turkista.
Kainalo

Miehen kainalo ja kainalokarvoitusta
Naisen kainalot ja kainalokarvoitusta
Kainalo (lat. axilla) on alue käsivarren ja hartian välisen nivelen alla. Murrosiässä kainalon kohdalle alkaa kasvaa kainalokarvoitusta.
Useissa kulttuureissa naisilla on tapana ajaa kainalokarvat, kun taas miehillä on tapana pitää ne. Kainaloissa on runsaasti hikirauhasia, mistä syystä deodoranttia laitetaan pääosin kainaloihin. Kainalot ovat monilla ihmisillä herkkiä kutitukselle.
Alaraajoissa kainaloita vastaavat nivustaipeet.
Kaasusumu

Kaasusumua
Kaasusumulla tarkoitetaan tähtitieteessä tähtienvälisessä avaruudessa olevaa kaasu- ja pölypilveä. Koska avaruus on lähes täydellinen  tyhjiö, pienitiheyksinenkin aine voi siitä erottua. Yleensä sumut ovat myös useiden, jopa satojen valovuosien kokoisia. Sumujen tiheydet ovat yleensä maassa aikaansaataviin tyhjiöihin verrattuina huomattavasti harvempia rakenteeltaan; maapallon kokoisen pilven kaasusumua massa on vain muutaman kilogramman. Spektroskooppisesti mittaamalla on saatu selville sumujen koostumuksia. Ne sisältävät muun muassa vetyä ja heliumia. Niissä saattaa olla myös molekyylejä, kuten alkoholia ja metaania. Niissä on myös jonkin verran pölyä, siis kiinteitä hiukkasia. Vety on niissä yleisin, kuten muuallakin maailmankaikkeudessa, ja se saa aikaan erityisesti valokuvissa näkyvän punaisen värin. Kaasusumut liittyvät usein tähtien syntyyn tai kuolemaan.
Kaasusumujen tyypit

Emissiosumu, joka säteilee itse valoa tietyllä aallonpituudella lähitähtien antamalla energialla
Heijastussumu, joka heijastaa lähitähtien valoa
Pimeä sumu, joka ei valaise eikä heijasta tähtien valoa vaan peittää takana olevien tähtien valon ja tulee näin havaittavaksi
Planetaarinen sumu, normaalin tähden elinkaarensa lopussa puhaltamista ulkokerroksista koostuva pieni sumu
Supernovajäänne, supernovana räjähtäneen tähden jäännöksistä koostuva sumu
Diffuusisumu on yhteisnimitys kaikille valaiseville tai heijastaville sumuille.
Kalkatungilaiset kielet

Kalkatungilaisten kielten puhuma-alue
Kalkatungilaiset kielet on pieni kieliryhmä, joka kuuluu pama-nyungalaisiin kieliin. Maantieteellisesti se sijoittuu Queenslandin osavaltion länsiosaan.
Kieliryhmään kuuluu kolme kieltä:
kalkatung
wakabunga
yalarnnga
Kalki (täsmennyssivu)

Kalki:
Kalki on hindulaisuudessa Vishnun tuleva kymmenes avatar
Kalki Krishnamurthy, tamilikirjailija 1900-luvulta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kalki”, voi hakea sivunnimihaulla, laajalla sivunnimihaulla tai tekstihaulla.
St. Anger

| St>  Anger Metallica |
| --- | --- | --- |

Studioalbumin tiedot
 Äänitetty : toukokuu 2002 – huhtikuu 2003
 Julkaistu: 5. kesäkuuta 2003
 Tuottaja(t): Bob Rock, Metallica
 Tyylilaji: Alternative metal, Heavy metal
 Kesto: 75.01
 Levy-yhtiö: Elektra
Listasijoitukset
  Suomen virallinen lista: 1.
Metallican muut julkaisut
| S&M 1999 | St. Anger 2003 | Some Kind of Monster (EP) 2004 |
Singlet albumilta St. Anger
 ”St. Anger” Julkaistu: 23. kesäkuuta 2003  ”Frantic” Julkaistu: 15. syyskuuta 2003  ”The Unnamed Feeling” Julkaistu: 12. tammikuuta 2004  ”Some Kind of Monster” Julkaistu: 13. heinäkuuta 2004
St. Anger on yhdysvaltalaisen Metallica-metalliyhtyeen vuonna 2003 julkaisema kahdeksas pitkäsoitto. Albumia on myyty Suomessa yli 35 000 kappaletta ja se oli vuoden 2003 myydyin ulkomainen albumi Suomessa. St. Anger nousi Suomen virallisen listan ykkössijalle, jolla se vietti neljä viikkoa. Albumi pysyi listalla yhteensä 17 viikkoa. Albumi oli yhtyeen ensimmäinen, joka sai Parental Advisory -merkin.
Taustaa

Albumi on tunnettu erityisesti sen hankalasta tekoprosessista, jota myös dokumenttielokuva Metallica: Some Kind of Monster käsittelee. Sitä vaikeutti yhtyeen pitkäaikaisen basistin Jason Newstedin eroaminen keväällä 2001, ja kitaristi-solisti James Hetfieldin lähdettyä myöhemmin vieroitushoitoon. Albumin julkaisua edeltävinä aikoina yhtyeen jäsenet, eritoten Hetfield ja rumpali Lars Ulrich, olivat kehnoissa väleissä.[lähde? ]
Albumilla bassoa soittaa Metallican pitkäaikainen tuottaja Bob Rock, ja erikoisjulkaisun DVD:llä Robert Trujillo, jolla yhtye myös soittaa albumin kokonaisuudessaan äänitysstudioillaan. Myöhemmin myös Trujillo liittyisi Metallican kokoonpanoon. St. Anger on ensimmäinen Metallican albumi, jolla kitaristi Kirk Hammett laulaa taustoja. 1990-luvulla syntyneen nu-metal -genren ollessa suosiossa, myös St. Anger:n kielisoittimet olivat tyylin mukaisesti viritetty matalammalle kuin aiemmin muilla Metallican albumeilla.[lähde? ]
Vaikka albumi oli toivonpilkahdus monille vanhoille faneille yhtyeen paluusta vanhoille juurille, se sai hyvin ristiriitaista palautetta. Kritiikkiä albumi sai eri tahoilta muun muassa viimeistelemättömän tuotannon, Ulrichin ”kurkkupurkkimaisen” virveliäänen sekä Hammettin kitarasoolojen puutteen takia. Kritiikistä huolimatta levy oli osittain tärkeä itse yhtyeelle. Vaikka Metallican jäsenten välillä oli kitkaa, Some kind of Monster -dokumentissa kerrotaan kuinka välit lämpenivät albuminteon aikoina. St. Anger ja sen tekovaiheet ovatkin olleet eräänlainen terapia yhtyeelle, joka oli antanut uskoa heille, että Metallicalla on vielä tulevaisuutta.[lähde? ]
Kappaleet

Kaikki kappaleet säv. ja san. James Hetfield, Lars Ulrich, Kirk Hammett, Bob Rock.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Frantic | 5.50 |  |  |  |  |  |  |  |
| 2. | St. Anger | 7.21 |  |  |  |  |  |  |  |
| 3. | Some Kind of Monster | 8.26 |  |  |  |  |  |  |  |
| 4. | Dirty Window | 5.25 |  |  |  |  |  |  |  |
| 5. | Invisible Kid | 8.30 |  |  |  |  |  |  |  |
| 6. | My World | 5.46 |  |  |  |  |  |  |  |
| 7. | Shoot Me Again | 7.10 |  |  |  |  |  |  |  |
| 8. | Sweet Amber | 5.27 |  |  |  |  |  |  |  |
| 9. | The Unnamed Feeling | 7.10 |  |  |  |  |  |  |  |
| 10. | Purify | 5.14 |  |  |  |  |  |  |  |
| 11. | All Within My Hands | 8.48 |  |  |  |  |  |  |  |
Kokoonpano

James Hetfield – kitara, laulu
Lars Ulrich – rummut
Kirk Hammett – kitara, taustalaulu
Bob Rock – basso (Levy)
Robert Trujillo – basso (DVD)
Arvostelut

Metacritic: 65/100
Allmusic:
Desibeli.net:
Entertainment Weekly: B+
Imperiumi.net:
Metalliluola: 6/10
Pitchfork Media: 0.8/10
Rolling Stone:
Soundi:
Saavutukset > Sertifikaatit

| Valtio | Sertifikaatti> Platina | Sertifikaatti> Kulta | Myönnetty | Luovuttaja | Lähde |
| --- | --- | --- | --- | --- | --- |
|  |  |  | 8. heinäkuuta 2003 | RIAA |  |
|  |  |  | 8. heinäkuuta 2003 | RIAA |  |
|  | 2 ×  |  | 8. heinäkuuta 2003 | RIAA |  |
Aiheesta muualla

St. Anger Discogsissa. (englanniksi)
Albumi St. Anger Encyclopaedia Metallum -sivustolla (englanniksi)
Kalininin piiri (Donetsk)

| Kalininin piiri Калінінський район |
| --- | --- |
 Kalinin piiriä ilmakuvassa (2014).
 Vaakuna
Valtio:  Ukraina
Alue:  Donetskin alue
Piiri:  Donetskin piiri
Kaupunki:  Donetsk
Perustettu:  1937 
Pinta-ala  ():  25,9 km²
Väkiluku   (2001):  103 249
Donetskin kaupunkipiirit. Kalininin piiri sijaitsee kaupungin pohjoisosassa, ja on merkitty vaaleanpunaisella värillä.   Kalininin piiri
Kalininin piiri (ukr. Калінінський район, Kalininskyi raion) on yksi Ukrainan Donetskin yhdeksästä hallinnollisesta alueesta (kaupunkipiiristä). Piiri on nimetty neuvostopoliitikko Mihail Kalininin mukaan. Piirin pinta-ala on 25,9 neliökilometriä.
Kalininin piiri sijaitsee Donetskin kaupungin pohjoisosassa. Lännessä piirin raja seuraa Kalmiusjokeen padottua tekojärveä. Kalininin piirin naapurina ovat etelässä Donetskin Budjonnyin ja Leninin piirit, lännessä Vorošilovin piiri ja luoteessa Kiovan piiri. Donetskin kaupunkialueen pohjoispuolella Kalinin piiri rajoittuu Donetskin piirin Makijivkan kaupunkiin.
Donetskin kaupunki ja sen Kalininin piiri on ollut vuodesta 2014 lähtien Venäjän tai sen nukkevaltion, niin sanotun Donetskin kansantasavallan miehittämää aluetta, ja siten Ukrainan laillisen hallinnon ulkopuolella. Itä-Ukrainan sodan ja Venäjän hyökkäyssodan (2022–) aikana sotatapahtumat ovat toisinaan ulottuneet myös Kalinin piiriin.
Piirin väestöarvio oli noin 108 100 ihmistä (2012?)., tai 103 249 (2001) tai 114 695 (VL 1989).
Piirin alueella sijaitsevat muun muassa:
Donetskin kansallinen lääketieteellinen yliopisto
useita sairaalarakennuksia
rautatiesasema Donetsk II
Donetskin kasvitieteellinen puutarha
Prospekt Ilytša.
Donetsk II -rautatieaseman laituria.
Donetskin kansallisen lääketieteellisen yliopisto päärakennus.
Kalininin patsas hänen mukaansa nimetyn kaivoksen edustalla Myrun aukiolla.
Sevtšenkon mukaan nimetty kulttuuritalo.
Donetskin akateeminen nukketeatteri.
Pokrovan kirkko.
Jääkiekkoseura HK Donbassin aiempi kotiareena Družba-jäähalli (2011; huom. joukkue siirtyi 2015 Družkivkaan).
Donetskin kasvitieteellisen puutarhan rakennus.
Donetskin kasvitieteellisen puutarhan laajoja ulkoalueita.
Aiheesta muualla

Kuvia tai muita tiedostoja aiheesta Kalininin piiri (Donetsk) Wikimedia Commonsissa
Kalininin piirin rajat Open Street Map -kartalla (OSM) (ukrainaksi) (openstreetmap.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Калінінський район (Донецьк) – mm. Kalininin piirin väkiluku (2001)
Käännös suomeksi
Kalkberget

Kalkberget on Siuntiossa, Uudellamaalla sijaitseva kukkula, joka tunnetaan sen päällä sijaitsevista pronssikautisista hautaröykkiöistä eli hiidenkiukaista. Kaiken kaikkiaan neljä suhteellisen hyvin säilynyttä hautaröykkiötä sijaitsevat Kalkberget -nimisen kallioisen mäen huipulla Gårdskullan kartanon pohjoispuolella noin kaksi kilometriä luoteeseen Siuntion Pyhän Pietarin kirkosta.
Röykkiöistä suurin on kooltaan noin 20 x 10 metriä kun taas muut kolme hautaröykkiötä ovat halkaisijoiltaan noin kuusi metriä, 10 metriä ja kuusi metriä. Hautaröykkiöt ovat aikanaan sijainneet pronssikautista merenlahtea reunustaneella kalliolla.
Sun

Sun voi tarkoittaa jotain seuraavista:
Henkilöitä > Sun sukunimenä

Cindy Sun (s. 1990), suomalainen pornonäyttelijä
David Sun (s. 1951), yhdysvaltalainen liikemies ja miljardööri
Stefanie Sun (s. 1978), singaporelainen laulaja ja lauluntekijä
Sun Chuanfang (1885–1935), kiinalainen sotaherra
Sun Fuming, (s. 1974), kiinalainen judon olympiavoittaja ja maailmanmestari
Sun Jihai (s. 1977), kiinalainen jalkapalloilija
Sun Jin (s. 1980), kiinalainen pöytätennispelaaja
Sun Laiyan (s. 1957), Kiinan avaruushallinnon johtaja
Sun Li (1913–2002), kiinalainen kirjailija ja toimittaja
Sun Linlin (s. 1988), kiinalainen kaukalopikaluistelija
Sun Ming Ming (s. 1983), kiinalainen koripalloilija
Sun Mu (s. 1972), pohjoiskorealaissyntyinen taidemaalari
Sun Qi (s. 1986), kiinalainen pistooliampuja
Sun Qinghai (s. 1988), kiinalainen maastohiihtäjä
Sun Ribo (s. 1976), kiinalainen ampumahiihtäjä
Sun Rui (s. 1982), kiinalainen jääkiekkoilija
Sun Tiantian (s. 1981), kiinalainen tennispelaaja
Sun Ting (s. 1982), kiinalainen muusikko
Sun Tzu, Sunzi (544–496 eaa), kiinalainen kenraali, strategi ja filosofi
Sun Wen (s. 1973), kiinalainen jalkapalloilija
Sun Yafang (s. 1955), kiinalainen yritysjohtaja
Sun Yang (s. 1991), kiinalainen uimari
Sun Yaoting (1902–1996), Kiinan viimeinen eunukki
Sun Yat-sen (1866–1925), kiinalainen poliitikko, Kiinan tasavallan ensimmäinen presidentti
Sun Yingjie (s. 1979), kiinalainen kestävyysjuoksija
Sun Yiwen (s. 1992), kiinalainen kalpamiekkailija, olympiamitalisti ja maailmanmestari
Sun Yue (s. 1985), kiinalainen koripalloilija
Sun Yue-Hua, kiinalainen ekologi ja lintutieteilijä
Zhipei Sun, kiinalainen fyysikko ja fotoniikan apulaisprofessori
Henkilöitä > Sun etunimenä

Sun Araw, oik. Cameron Stallones, yhdysvaltalainen muusikko
Sun Axelsson (1935–2011), ruotsalainen kirjailija, kriitikko ja kääntäjä
Sun Hudson (2004–2005), yhdysvaltalainen hengityskonetta käyttänyt, vakavasti sairas vauva
Sun Myung Moon (1920–2012), korealainen uskonnollinen johtaja, moonilaisuuden perustaja
Sun Ra, alk. Herman Boole Blount (1914–1993), yhdysvaltalainen jazzsäveltäjä
Henkilöitä > Kuvitteellisia henkilöitä

Sun Fac, genosislaisen arkkiherttuan avustaja Tähtien sota -elokuvasarjassa
Sun-Hwa Kwon, hahmo televisiosarjassa Lost
Sun Wukong, kiinalainen myyttinen apinakuningas
Liikeyrityksiä

Sun Air of Scandinavia, tanskalainen lentoyhtiö
Sun Country Airlines, yhdysvaltalainen halpalentoyhtiö
SunExpress, turkkilainen lentoyhtiö
Sun Ice, Pietarsaaressa toiminut jäätelövalmistaja
Sun Media, kanadalainen sanomalehtien julkaisija
Sun Microsystems, yhdysvaltalainen tietokonealan yritys
Sun Pharmaceutical Industries, intialainen lääketeollisuusyhtiö
Sun Records, yhdysvaltalainen levy-yhtiö
Sun Sauna, suomalainen saunojen sisustuksia valmistava yritys
Sun Television, japanilainen televisioyhtiö
Laivoja

M/S Bore Sun, M/S Ella J, Norjassa vuonna 1977 rakennettu ro/ro-rahtialus
Royal Viking Sun, nyk. M/S Prinsedam, Suomessa vuonna 1988 rakennettu risteilyalus
Sally Sun, M/S Gute, Ruotsissa vuonna 1979 rakennettu ro/ro-rahtialus
Sun Viking, MV Oriental Dragon, Royal Caribbean Cuisesin vuonna 1972 valmistunut risteilylaiva
Muita merkityksiä

The Sun, englanninkielinen sanomalehti
Radio SUN, suomalainen radioasema
Sun News Network, kanadalainen Sun Median omistama uutiskanava
Sun FM, useita radiokanavia
Sun, Nopsajalan albumi
Sun Lahti, Suomen Voimisteluliiton suurtapahtuma Lahdessa 2013
Sun Volley Oulu, oululainen lentopalloseura
SUN, Socialistisk Ungdom i Norden, pohjoismaisten vasemmistopuolueiden nuorisojärjestöjen kattojärjestö
Sun Yee On, kiinalainen rikollisjärjestö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sun”, voi hakea sivunnimihaulla, laajalla sivunnimihaulla tai tekstihaulla.
Kalininsko-Solntsevskaja

| Kalininsko-Solntsevskaja Калининско-Солнцевская |
| --- | --- |

 Kalininsko-Solntsevskajan linja (keltaisella)
Perustiedot
Järjestelmä:  Moskovan metro
Reitti:  Tretjakovskaja–Novokosino
 :  Park Pobedy–Rasskazovka
Avattu:  30. joulukuuta 1979
Tekniset tiedot
Pituus:  16,3 km + 24,8 km
Asemia:  8 + 12
Raideleveys:  1 520 mm
Kalininsko-Solntsevskaja (ven. Калининско-Солнцевская) on Moskovan metron kahdeksas linja. Linja avattiin 30. joulukuuta 1979.
Linjan itäisen osan pituus on 16,3 ja läntisen osan 24,8 kilometriä. Itäisessä osassa on kahdeksan asemaa ja läntisessä kaksitoista.
Asemat

Itäinen osa
Novokosino (Новокосино)
Novogirejevo (Новогиреево)
Perovo (Перово)
Šosse Entuziastov (Шоссе Энтузиастов)
Aviamotornaja (Авиамоторная)
Ploštšad Iljitša (Площадь Ильича), vaihtoyhteys Ljublinsko-Dmitrovskaja-linjalle
Marksistskaja (Марксистская), vaihtoyhteys Koltsevaja- ja Tagansko-Krasnopresnenskaja-linjalle
Tretjakovskaja (Третьяковская), vaihtoyhteys Zamoskvoretskaja- ja Kalužsko-Rižskaja-linjalle
Läntinen osa
Delovoi tsentr (Деловой центр), vaihtoyhteys Filjovskaja-linjalle
Park Pobedy (Парк Победы), vaihtoyhteys Arbatsko-Pokrovskaja-linjalle
Minskaja (Минская)
Lomonosovski prospekt (Ломоносовский проспект)
Ramenki (Раменки)
Mitšurinski prospekt (Мичуринский проспект)
Ozjornaja (Озёрная)
Govorovo (Говорово)
Solntsevo (Солнцево)
Borovskoje šosse (Боровское шоссе)
Novoperedelkino (Новопеределкино)
Rasskazovka (Рассказовка)
Kalkhas

Kalkhas valvoo Ifigeneian uhraamista, pompejilainen fresko
Kalkhas (m.kreik. Κάλχας) oli kreikkalaisessa mytologiassa mykeneläinen tai megaralainen tietäjä, Thestorin poika, joka oli paras linnuista ennustaja – taito, jonka hän oli saanut Apollonilta.
Agamemnon viittasi Kalkhaaseen tietäjänä, joka ei koskaan ennustanut hänelle hyvää vaan ainoastaan pahaa. Ensimmäisen kerran tähän oli viitattu, kun kreikkalaisten purjehtiessa Troijaa kohden Agamemnon oli tappanut erään Artemiille pyhitetyn hirven. Tästä suuttuneena jumalatar nosti epäsuotuisan sään, joka esti kreikkalaisia lähtemästä Auliin satamasta. Kalkhas kertoi tällöin Agamemnonille, että lepyttääkseen jumalattaren vihan tämän pitäisi uhrata tyttärensä Ifigeneia. Toinen kerta tapahtui, kun Agamemnon sieppasi Khryseen tyttären Khryseiksen orjattarekseen ja kieltäytyi palauttamasta tätä takaisin tämän isällä lunnaitakaan vastaan. Apollonin lähetettyä ruton kreikkalaisten keskuuteen Kalkhas ilmoitti, että kulkutauti loppuu ainoastaan siten, että Khryseis palautetaan isälleen. Tästä seurasi puolestaan riita Agamemnonin ja Akhilleuksen välille.
Pian Troijan sodan jälkeen Kalkhas joutui kilpailuun taidoistaan toisen tietäjän, Mopsoksen, kanssa. Kalkhaan kysymykseen eräässä viikunapuussa olevien viikunoiden lukumäärästä Mopsos vastasi niitä olevan 10 001, ja tämän todettiin laskemisen jälkeen olevan totta. Mopsos puolestaan asetti Kalkhaalle kysymyksen, kuinka monta porsasta eräs emakko odotti, ja Kalkhas vastasi niitä olevan kahdeksan. Mopsos korjasi niitä olevan yhdeksän, ne kaikki olisivat uroksia ja kertoi vielä niiden syntymähetken. Kun näin myös tapahtui, Kalkhas tappiostaan murtuneena kuoli. Strabon tosin kertoo yhdestä versiosta, jossa Kalkhaan kysymys ei olisi alun perinkään koskenut viikunapuuta vaan emakkoa, ja tämän lisäksi toisesta, jossa Kalkhaan kuolema olisi johtunut oraakkelin ennustuksesta, että tämä kuolisi, kun hän kohtaisi parempansa.
Kaasupipetti

Kaasupipetti on kaasuanalyysejä varten tarvittava, farmakopeassa julkaistun tutkimusmenetelmän analyysiväline. Kaasupipetissä kahden lasisäiliön kautta kaasu johdetaan kapillaariputken kautta kaasubyrettiin, jossa sen tilavuus mitataan. Kaasupipetti voi olla suljettu tai avoin jos tarvitaan kiinteitä kappaleita  katalyyteiksi.
Kaasupipetin käyttö

Analyysiä varten kaasupipetti on täytettävä kyseisessä analyysissä käytettävällä absorptionesteellä pipetin alemman säiliön alaosaan asti. Kaasupipetillä annostellaan 100 ml tutkittavaa kaasua kapillaariputken kautta kaasubyrettiin kaksitiehanan kautta pinnantasausastian avulla. Kaasun tilavuus mitataan 0,2 millilitran tarkkuudella.
Tilavuudeltaan mitattu kaasu ajetaan kaasupipettiin, jossa sitä ravistellaan varovasti. Tällöin osa kaasua absorboituu käytettävään absorptionesteeseen. Kaasun annetaan liueta 5 minuuttia. Tämän jälkeen absorboitumaton kaasu ajetaan takaisin kaasubyrettiin ja sen tilavuus mitataan. Mittaus jatkuu jatkamalla kaasun liuotusta, kunnes mitattu tilavuus on vakio.
Kaasupipetin mitat

Kaasupipetin muoto ja mitat on määritelty määrityksessä käytettävän ja voimassa olevan farmakopean ohjeissa.
Jussi Tapio

| Jussi Tapio |
| --- | --- |

Henkilötiedot
Syntynyt: 10. huhtikuuta 1986 (ikä 38) Turku, Suomi
Kansalaisuus:   Suomi
Jääkiekkoilija
Lempinimi:  Tapsa
Pelipaikka:  oikea laitahyökkääjä
Maila:  oikea
Pituus:  181 cm
Paino:  84 kg
Seura
Seura:  EK Zell am See
Sarja:  AlpsHL
Pelinumero:  17
Pelaajaura
Pääsarjaura:  2005–
Aik. seurat:  Lukko (SML) FPS (Mestis) Hokki (Mestis) TuTo (Mestis)   TPS (SML) Sport (Mestis) Aalborg Pirates (Tanska) Asplöven HC (Allsv.) Odense Bulldogs (Tanska) Újpesti TE (MOL Liga) Podhale Nowy Targ (Puola) 1. EV Weiden (OL)
Jussi Tapio (s. 10. huhtikuuta 1986 Turku) on suomalainen jääkiekkoilija, joka pelaa Alps Hockey Leaguen itävaltalaisjoukkue EK Zell am Seessä. Hän on pelipaikaltaan oikea laitahyökkääjä ja laukoo oikealta. Tapio on pelannut urallaan ulkomailla myös Tanskassa, Ruotsissa, Unkarissa, Puolassa ja Saksassa.
Ura > Maajoukkueura

Tapio on pelannut 15 nuorten maaottelua.
Julija Voznesenskaja

Julija Nikolajevna Voznesenskaja (ven. Юлия Николаевна Вознесенская), myös Julija Toropovskaja, os. Okulova (14. syyskuuta 1940, Leningrad, Neuvostoliitto – 20. helmikuuta 2015, Berliini, Saksa), oli neuvostoliittolainen kirjailija.
Suku ja koulutus

Julija Okulovan isä oli sotilasinsinööri. Vuodesta 1945 vuoteen 1950 perhe asui Itä-Berliinissä, minne isä oli komennettuna palvelemaan. Hänen molemmat vanhempansa olivat ateisteja elämänsä viimeisiin vuosiin asti, jolloin he kääntyivät ortodoksisuuteen. Julia Okulova Voznesenskaja opiskeli Leningradissa Valtion teatteri-, musiikki- ja elokuvainstituutissa ja oli aktiivinen maanalaisessa taideyhteisössä. Vuonna 1964 hänet pidätettiin ja hän joutui pakkotyöhön.